Πρόταση απόφασης του Ευρωπαϊκού Κοινοβουλίου και του Συμβουλίου για την έγκριση ενός κοινοτικού προγράμματος δράσης για την περίοδο 1999-2003 σχετικά με την πρόληψη των τραυματισμών στο πλαίσιο των ενεργειών στον τομέα της δημόσιας υγείας (97/C 202/11) (Κείμενο που παρουσιάζει ενδιαφέρον για τον ΕΟΧ) COM(97) 178 τελικό - 97/0132(COD)

(Υποβλήθηκε από την Επιτροπή στις 14 Μαΐου 1997)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 παράγραφος 4 πρώτη περίπτωση,

την πρόταση της Επιτροπής,

τη γνωμοδότηση της Οικονομικής και Κοινωνικής Επιτροπής,

τη γνωμοδότηση της Επιτροπής Περιφερειών,

Ενεργώντας σύμφωνα με διαδικασία του άρθρου 189 Β της συνθήκης,

Εκτιμώντας:

(1) ότι οι τραυματισμοί πρέπει να θεωρηθούν ως μία από τις κυριότερες πληγές για την υγεία σε όλη την Κοινότητα, όπως αναφέρεται στο άρθρο 129, και αποτελούν θέμα μείζονος σημασίας για το κοινό 7

(2) ότι, σύμφωνα με το στοιχείο ξ) του άρθου 3 της συνθήκης, η κοινοτική δράση περιλαμβάνει συμβολή στην επίτευξη υψηλού επιπέδου προστασίας της υγείας 7

(3) ότι το άρθρο 129 αναγνωρίζει ρητά την αρμοδιότητα της Κοινότητας σε αυτόν τον τομέα, με την ενθάρρυνση της συνεργασίας μεταξύ των κρατών μελών και, αν χρειαστεί, με υποστήριξη των ενεργειών τους, με την προώθηση του συντονισμού των πολιτικών και προγραμμάτων τους και την επιδίωξη συνεργασίας με τρίτα κράτη και διεθνείς οργανισμούς που δρουν στον τομέα της δημόσιας υγείας 7 ότι η κοινοτική δράση πρέπει να αποβλέπει στην πρόληψη ασθενειών και την προώθηση της εκπαίδευσης και ενημέρωσης σε θέματα υγείας 7

(4) ότι στο ψήφισμα του Συμβουλίου και των υπουργών Υγείας, συνερχομένων στα πλαίσια του Συμβουλίου της 27ης Μαΐου 1993, σχετικά με τη μελλοντική δράση στον τομέα της δημόσιας υγείας (1) επιβεβαιώθηκε η ανάγκη για την ανάληψη μιας κοινοτικής δράσης που θα έχει ως στόχο την προσθήκη ζωής στα χρόνια και χρόνων στη ζωή και την επιλογή των τομέων για την εφαρμογή παρόμοιων ενεργειών, λαμβάνοντας υπόψη την καταλληλότητά τους για την ανάληψη προληπτικής δράσης 7

(5) ότι το Ευρωπαϊκό Κοινοβούλιο, στο ψήφισμά του σχετικά με την πολιτική για τη δημόσια υγεία μετά το Μάαστριχτ στις 18 Νοεμβρίου 1993 (2), καλεί την Επιτροπή να αναπτύξει και να εφαρμόσει ενέργειες για την πρόληψη των ατυχημάτων 7

(6) ότι η Επιτροπή, στην ανακοίνωσή της της 24ης Νοεμβρίου 1993 για το πλαίσιο δράσης στον τομέα της δημόσιας υγείας (3) αναγνωρίζει τους εκούσιους και μη τραυματισμούς και ατυχήματα ως τομέα προτεραιότητας για την ανάληψη ενεργειών στα πλαίσια της δημόσιας υγείας 7

(7) ότι το Ευρωπαϊκό Κοινοβούλιο και το Συμβούλιο, στην απόφασή τους 3092/94/ΕΚ (4), εισάγουν ένα κοινοτικό σύστημα ενημέρωσης σχετικά με ατυχήματα που σημειώνονται στο σπίτι και στον ελεύθερο χρόνο και ότι πρέπει να υπάρξει στενός συντονισμός μεταξύ του εν λόγω συστήματος και της παρούσας απόφαση 7

(8) ότι, σύμφωνα με τις αρχές της επικουρικότητας και της αναλογικότητας που προβλέπονται στο άρθρο 3 Β της συνθήκης, οι ενέργειες για την πρόληψη των τραυματισμών πρέπει να αναλαμβάνονται σε επίπεδο Κοινότητας μόνο όταν και εφόσον, λόγω του εύρους των αποτελεσμάτων, κρίνεται ότι αυτό θα ήταν καλύτερο 7 ότι το παρόν πρόγραμμα θα προσδώσει κοινοτική προστιθέμενη αξία συνδυάζοντας τις δραστηριότητες που ανελήφθησαν ήδη, σχετικά μεμονωμένα, σε εθνικό επίπεδο και επιτρέποντας την αλληλοσυμπλήρωσή τους με σημαντικά αποτελέσματα για το σύνολο της Κοινότητας, θα συμβάλλει στην ενίσχυση της αλληλεγγύης και της συνοχής της Κοινότητας, θα οδηγήσει δε, όπου αναγνωρίζεται η ανάγκη, στην καθιέρωση προτύπων ως προς τις ορθές πρακτικές 7

(9) ότι πρέπει να προωθηθεί η συνεργασία με διεθνείς οργανισμούς που δραστηριοποιύνται στον τομέα της δημόσιας υγείας, όπως επίσης και με τρίτες χώρες 7

(10) ότι, με την παροχή υποστήριξης για την καλύτερη γνώση και κατανόηση του θέματος της πρόληψης τραυματισμών και την ευρεία διάδοση των σχετικών πληροφοριών, με την εξασφάλιση βελτιωμένης δυνατότητας σύγκρισης των πληροφοριών στον εν λόγω τομέα και την ανάπτυξη ενεργειών που θα συμπληρώνουν τα υπάρχοντα κοινοτικά προγράμματα και τις ενέργειες, αποφεύγοντας ταυτόχρονα άσκοπες επικαλύψεις, το πρόγραμμα θα συμβάλει στην επίτευξη των στόχων της Κοινότητας που καθορίζονται στο άρθρο 129 της συνθήκης 7

(11) ότι, προκειμένου να αυξηθεί η αξία και ο αντίκτυπος του προγράμματος, πρέπει να γίνεται συνεχής αξιολόγηση των ενεργειών που εφαρμόζονται, με ιδιαίτερη έμφαση στην αποτελεσματικότητα και την επίτευξη των στόχων που έχουν τεθεί καθώς και, όπου χρειάζεται, τη λήψη διορθωτικών μέτρων 7

(12) ότι αυτή η απόφαση προβλέπει ένα οικονομικό πλαίσιο, το οποίο θα αποτελεί το κύριο σημείο αναφοράς για την αρμόδια επί του προϋπολογισμού αρχή κατά τη διάρκεια της ετήσιας διαδικασίας επί του προϋπολογισμού, στο πνεύμα του σημείου Ι της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995 (5).

(13) ότι οι δημοσιονομικές προοπτικές της Κοινότητας ισχύουν έως το 1999 και ότι στη συνέχεια θα πρέπει να αναθεωρηθούν 7

(14) ότι το πρόγραμμα αυτό πρέπει να είναι πενταετούς διάρκειας προκειμένου να υπάρχει αρκετός χρόνος για την εφαρμογή των ενεργειών, ώστε να επιτευχθούν οι στόχοι που έχουν τεθεί,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Θέσπιση του προγράμματος

1. Εγκρίνεται πράγραμμα κοινοτικής δράσης για την πρόληψη των τραυματισμών, στη συνέχεια αναφερόμενο ως «το πρόγραμμα», για την περίοδο από την 1η Ιανουαρίου 1999 έως τις 31 Δεκεμβρίου 2003, ενταγμένο στο πλαίσιο δράσης στον τομέα της δημόσιας υγείας.

2. Στόχος του προγράμματος είναι να συμβάλει στις δραστηριότητες για τη δημόσια υγεία που αποσκοπούν στη μείωση των τραυματισμών, με την προώθηση μιας πιο αποτελεσματικής διάδοσης και εφαρμογής τεχνικών πρόληψης, των οποίων η καταλληλότητα αναγνωρίζεται από τους εμπειρογνώμονες, και με την παροχή βοήθειας για την ενίσχυση της δυνατότητας των αρμόδιων για τη δημόσια υγεία αρχών να εφαρμόζουν αποτελεσματικές ενέργειες για την πρόληψη των τραυματισμών.

3. Οι ενέργειες που θα εφαρμοστούν στα πλαίσια του προγράμματος και οι συγκεκριμένοι στόχοι τους περιγράφονται στο παράρτημα.

Άρθρο 2

Εφαρμογή

1. Η Επιτροπή εξασφαλίζει την εφαρμογή, σε στενή συνεργασία με τα κράτη μέλη, των ενεργειών που περιγράφονται στο παράρτημα.

2. Η Επιτροπή συνεργάζεται με οργανισμούς και οργανώσεις που δραστηριοποιούνται στον τομέα της πρόληψης τραυματισμών.

Άρθρο 3

Προϋπολογισμός

1. Το δημοσιονομικό πλαίσιο για την εφαρμογή του προγράμματος για το έτος 1999 θα περιλαμβάνει 1,3 εκατομμύρια Ecu, προκειμένου να ανταποκρίνεται στις παρούσες δημοσιονομικές προοπτικές. Το δημοσιονομικό πλαίσιο για τα τελευταία τέσσερα έτη του προγράμματος (2000-2003) θα οριστεί λεπτομερώς μετά την απόφαση που θα ληφθεί όσον αφορά τις μελλοντικές δημοσιονομικές προοπτικές.

2. Οι ετήσιες πιστώσεις καθορίζονται από την αρμόδια επί του προϋπολογισμού αρχή, σύμφωνα με τις παρούσες δημοσιονομικές προοπτικές.

Άρθρο 4

Συνοχή και συμπληρωματικότητα

Η Επιτροπή εξασφαλίζει τη συνοχή και τη συμπληρωματικότητα μεταξύ των κοινοτικών ενεργειών που θα εφαρμοστούν στο πλαίσιο του παρόντος προγράμματος και των ενεργειών που εφαρμόζονται στα πλαίσια άλλων συναφών κοινοτικών προγραμμάτων και ενεργειών.

Άρθρο 5

Επιτροπή

1. Για την εκτέλεση του παρόντος σχεδίου δράσης, η Ευρωπαϊκή Επιτροπή επικουρείται από μια συμβουλευτική επιτροπή, στο εξής αποκαλούμενη «η επιτροπή», η οποία απαρτίζεται από τους εκπροσώπους των κρατών μελών και προεδρεύεται από τον εκπρόσωπο της Επιτροπής.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν.

Η συμβουλευτική επιτροπή διατυπώνει τη γνώμη για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

2. Η γνώμη της επιτροπής απαιτείται ιδίως:

α) ως προς τα κριτήρια και τις διαδικασίες για την επιλογή και τη χρηματοδότηση των σχεδίων στο πλαίσιο του παρόντος προγράμματος 7

β) ως προς τη διαδικασία αξιολόγησης.

3. Ο εκπρόσωπος της Επιτροπής ενημερώνει τακτικά την επιτροπή σχετικά με τις προτάσεις της Επιτροπής ή τις κοινοτικές πρωτοβουλίες, καθώς και την εφαρμογή προγραμμάτων σε άλλους τομείς της πολιτικής, που αφορούν την επίτευξη των στόχων του παρόντος προγράμματος.

Άρθρο 6

Διεθνής συνεργασία

1. Στα πλαίσια εφαρμογής του παρόντος προγράμματος, θα επιδιωχθεί η συνεργασία με τρίτες χώρες και με διεθνείς οργανισμούς που δραστηριοποιούνται στον τομέα της δημόσιας υγείας.

2. Το παρόν πρόγραμμα θα είναι ανοιχτό για τη συμμετοχή των συνδεδεμένων χωρών της Κεντρικής και Ανατολικής Ευρώπης (ΧΚΑΕ), σύμφωνα με τους όρους που καθορίζονται στις συμφωνίες σύνδεσης ή στα συμπληρωματικά πρωτόκολλα των συμφωνιών αυτών, σχετικά με τη συμμετοχή αυτών των κρατών σε κοινοτικά προγράμματα. Το παρόν πρόγραμμα θα είναι επίσης ανοιχτό για τη συμμετοχή της Κύπρου και της Μάλτας, βάσει επιπλέον πιστώσεων, υπό τους ίδιους όρους με αυτούς που ισχύουν για τις χώρες της Ευρωπαϊκής Ζώνης Ελευθέρων Συναλλαγών (ΕΖΕΣ), σύμφωνα με τις διαδικασίες που θα συμφωνηθούν με τις χώρες αυτές.

Άρθρο 7

Παρακολούθηση και αξιολόγηση

1. Κατά την εφαρμογή της παρούσας απόφασης, η Επιτροπή λαμβάνει όλα τα απαραίτητα μέτρα για την εξασφάλιση της παρακολούθησης και της συνεχούς αξιολόγησης του προγράμματος, λαμβάνοντας υπόψη τους γενικούς και ειδικούς στόχους που αναφέρονται στο άρθρο 1 και στο παράρτημα.

2. Κατά τη διάρκεια του τρίτου έτους εφαρμογής του προγράμματος, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο μια έκθεση αξιολόγησης.

3. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο μια τελική έκθεση για την εφαρμογή του παρόντος προγράμματος.

4. Η Επιτροπή θα συμπεριλάβει στις δύο εκθέσεις πληροφορίες σχετικά με την κοινοτική χρηματοδότηση στους διάφορους τομείς δράσης, τη συμπληρωματικότητα με άλλες ενέργειες που αναφέρονται στο άρθρο 4, καθώς και τα αποτελέσματα των αξιολογήσεων. Η Επιτροπή διαβιβάζει επίσης τις εκθέσεις αυτές στην Οικονομική και Κοινωνική Επιτροπή και στην Επιτροπή των Περιφερειών.

(1) ΕΕ αριθ. C 174 της 25. 6. 1993, σ. 1.

(2) ΕΕ αριθ. C 329 της 6. 12. 1993, σ. 375.

(3) COM(93) 559 τελικό της 24ης Νοεμβρίου 1993.

(4) ΕΕ αριθ. L 331 της 21. 12. 1994, σ. 1.

(5) ΕΕ αριθ. C 102 της 4. 4. 1996, σ. 4.

ΠΑΡΑΡΤΗΜΑ

ΣΥΓΚΕΚΡΙΜΕΝΟΙ ΣΤΟΧΟΙ ΚΑΙ ΕΝΕΡΓΕΙΕΣ

I. Ατυχήματα παιδιών, νέων και ηλικιωμένων (1)

Στόχος: συμβολή σε ενέργειες για τη δημόσια υγεία που αποσκοπούν στη μείωση των τραυματισμών που οφείλονται σε ατυχήματα στο σπίτι, στον ελεύθερο χρόνο και στο σχολείο, με την προώθηση μιας πιο αποτελεσματικής διάδοσης και εφαρμογής τεχνικών πρόληψης των οποίων η καταλληλότητα αναγνωρίζεται από τους εμπειρογνώμονες.

ΙΙ. Αυτοκτονίες

Στόχος: συμβολή σε ενέργειες για τη δημόσια υγεία που αποσκοπούν στη μείωση των εκούσιων αυτοτραυματισμών, με την προώθηση μιας πιο αποτελεσματικής διάδοσης και εφαρμογής τεχνικών πρόληψης των οποίων η καταλληλότητα αναγνωρίζεται από τους εμπειρογνώμονες.

III. Δυνατότητα πρόληψης τραυματισμών

Στόχος: συμβολή στην ενίσχυση της δυνατότητας των αρμόδιων για τη δημόσια υγεία αρχών για την εφαρμογή αποτελεσματικών ενεργειών για την πρόληψη τραυματισμών.

Ενέργειες που πρέπει να εφαρμοστούν για την επίτευξη αυτών των στόχων

(Οι ενέργειες μπορεί να αφορούν περισσότερους από έναν στόχους: για παράδειγμα, ένα σχέδιο για την ασφάλεια στον αθλητισμό μπορεί να αφορά εξίσου τα παιδιά, τους νέους και τους ηλικιωμένους)

1. Δίκτυα: ενθάρρυνση και παροχή βοήθειας για τη δημιουργία δικτύων που θα αφορούν συγκεκριμένα: την ανάτπυξη νέων προσεγγίσεων και καινοτόμων μεθόδων για την αντιμετώπιση των κοινών προβλημάτων 7 την ανταλλαγή υλικού, κατευθυντήριων γραμμών και εγχειριδίων 7 τη διοργάνωση δραστηριοτήτων κατάρτισης.

2. Εκστρατείες: υποστήριξη της διάδοσης πληροφοριών σχετικά με εκστρατείες 7 δημιουργία μιας τράπεζας πληροφοριών σχετικά με τις εκστρατείες που έχουν διεξαχθεί όπως επίσης, στο μέτρο που αυτό είναι δυνατό, και εκτιμήσεις γι' αυτές, τα αποτελέσματα και τη δυνατότητα γενίκευσής τους 7 διοργάνωση διαγωνισμών για την ανεύρεση των καλύτερων εκστρατειών για την πρόληψη τραυματισμών 7 προώθηση, όπου ενδείνυται, της διοργάνωσης παράλληλων εκστρατειών σε μια σειρά κρατών μελών 7 υποστήριξη της ανάπτυξης βασικού υλικού και τρόπου προβολής.

3. Δεδομένα σχετικά με τραυματισμούς: σε συνεργασία με το EHLASS, προώθηση κοινών προσεγγίσεων όσον αφορά την κωδικοποίηση, τον ορισμό δεδομένων, την καλύτερη καταγραφή του τόπου που σημειώθηκε ο τραυματισμός, της συμπεριφοράς και της αλυσίδας γεγονότων, την πιο ακριβή αναφορά της αιτίας στο πιστοποιητικό θανάτου, τη χρήση κατηγοριών σοβαρότητας του τραυματισμού και τη δημιουργία ενός ελάχιστου συνόλου δεδομένων 7 υποστήριξη της εφαρμογής των αντίστοιχων αποτελεσμάτων της διεθνούς συλλογικής προσπάθειας για στατιστικές τραυματισμών 7 εξέταση του πεδίου που καλύπτουν τα υφιστάμενα συστήματα συλλογής στοιχείων και ανάπτυξη μέτρων για τη βελτίωση της κάλυψης 7 συμπερίληψη πρόσθετων ερωτήσεων ή στοιχείων στις μελέτες που διεξάγονται ήδη σε κοινοτικό επίπεδο 7 παροχή βοήθειας για την εξακρίβωση της ανάγκης διεξαγωγής μελετών 7 προώθηση της δημιουργίας μιας βάσης δεδομένων με γνωστές μελέτες 7

4. Τεχνικές έρευνες για παράγοντες κινδύνου τραυματισμού: προώθηση της συνεργασίας μεταξύ των οργανισμών που διαθέτουν εξειδικευμένες γνώσεις και υποδομή και μπορούν να αναλάβουν παρόμοιες ενέργειες 7 παροχή υποστήριξης για την κατάρτιση ενός καταλόγου με όλους τους οργανισμούς και τα σχέδια που εφαρμόζουν, καθώς και με αξιολογήσεις σχεδίων εκστρατειών πρόληψης.

5. Διαβούλευση και συνεργασία: παροχή υποστήριξης για τη διοργάνωση επίσημων ή άτυπων συνεδριάσεων σε διάφορα επίπεδα, διασκέψεων και σεμιναρίων και τη δημιουργία ομάδων εργασίας και συμβουλευτικών ομάδων.

Επίσης, οι ακόλουθες ενέργειες αποσκοπούν στην επίτευξη του στόχου ΙΙΙ

6. Ενέργειες για τη μεγαλύτερη αξιοποίηση από τις αρμόδιες για τη δημόσια υγεία αρχές, άλλων κοινοτικών πολιτικών για την πρόληψη τραυματισμών: ευαισθητοποίηση για κοινοτικά προγράμματα και τις προϋποθέσεις συμμετοχής σε αυτά, παροχή βοήθειας για τη σύναψη διακρατικών κοινοπραξιών και παροχή βοήθειας σε συγκεκριμένες ομάδες που εκδηλώνουν σχετικό ενδιαφέρον για την ανεύρεση των κατάλληλων επαφών στα όργανα της Κοινότητας.

(1) Η κοινοτική δράση στον τομέα της προστασίας των πολιτών εξαιρείται από αυτό το πρόγραμμα [βλέπε ιδίως την πρόταση απόφασης του Συμβουλίου περί καθιέρωσης κοινοτικού προγράμματος δράσης στον τομέα της προστασίας των πολιτών, COM(95) 155 τελικό].